รายงานการประชุมข้าราชการครูและบุคลากรทางการศึกษาโรงเรียนคลองลานวิทยา
ครั้งที่ ๓/๒๕๖๐  
วันอังคารที่ ๑๔ มีนาคม พ.ศ. ๒๕๖๐ เวลา ๑๕.๓๐ น.
ณ ห้องเรียนโสตทัศนศึกษาโรงเรียนคลองลานวิทยา

ประธานการประชุม	นายสมชาย     อังสุโชติเมธี	ผู้อำนวยการโรงเรียนคลองลานวิทยา
ผู้ประชุม	        	๗๙   คน
ผู้มาประชุม	   	๖๖   คน
ผู้ไม่มาประชุม	           ๑๓   คน 	ได้แก่	
			   ๑. นายผจญ		จันธิดา		ลากิจ
			   ๒. นายปกรณ์		วัฒนศิริ		ลากิจ
			   ๓. นางอัจฉรา		จ้าวสันเที๊ยะ	ลาป่วย
			   ๔. นางสาวชัชญาภา	วงศ์กองแก้ว	ลาป่วย
			   ๕. นางสาวเสาวณีย์	ศรีวิชัยลำพรรณ	ลาป่วย
		              ๖. นางภัณฑิรา	โพธิ์แนม		ลาป่วย
			   ๗. นายสมชาย		วุฒิพันธุ์		ไปราชการ
			   ๘. นายกฤษณะพงศ์	จำรัส		ไปราชการ
			   ๙. นายสำราญ		ศรเลี่ยมทอง	ไปราชการ
			   ๑๐. นางสาวพรรณพรรษ  กิจจา	ไปราชการ
			   ๑๑. นางสุนิสา		ภู่ฤทธิ์		ไปราชการ
			   ๑๒. นายปริญ		กระต่ายทอง	ขออนุญาตพามารดาไปพบแพทย์
			   ๑๓. นางสาวสรัญญา	โกสุมา		ขออนุญาตพามารดาไปพบแพทย์

ผู้ร่วมประชุม  นักศึกษาฝึกประสบการณ์ฯ  จำนวน ๑ คน 

ระเบียบวาระที่ ๑ เรื่องที่ประธานแจ้งให้ทราบ
  อวยพรวันเกิดและมอบบัตรอวยพรให้กับบุคลากรที่มีวันคล้ายวันเกิดในเดือนมีนาคม จำนวน 
๗ คน ดังนี้  นางพิมผกา  ครุฑสุวรรณ  รองฯ ศิริลักษณ์  เลขะวัฒนะ  นางปฐมรัตน์  จำรัส  นางสาวบุษบา  
แก้วกันทา  นางสาวชัชญาภา  วงศ์กองแก้ว  นางสาวรริชา  ชาติวงษ์  และนางสาวเครือวัลย์  ปัญญา   
	            ๑.๑ การปรับปรุงระบบการประเมินเพื่อมี/เลื่อนวิทยฐานะ  มีการปรับปรุงระบบการประเมินเพื่อมี/เลื่อนวิทยฐานะใหม่  โดยจะเริ่มใช้ตั้งแต่วันที่ ๕ กรกฎาคม ๒๕๖๐ เป็นต้นไป  มีเกณฑ์สำคัญ ประกอบด้วย
๑. มีระยะเวลาปฏิบัติงานมาแล้ว ๕ ปีในแต่ละวิทยฐานะ
			๒. ประเมินจากผลการปฏิบัติงานการสอน
			๓. มีชั่วโมงสอน ๘๐๐ ชั่วโมง/ปี
			๔. มีการพัฒนาตนเองตามความสนใจ
	๕. มีการพัฒนาทักษะทางวิชาชีพด้วยกระบวนการ PLC  (Professional Learning 
Community) “ชุมชนแห่งการเรียนรู้” และให้ถือเป็นชั่วโมงสอนของครู
  ๑.๒ การพัฒนาคุณภาพด้วยกระบวนการ “ชุมชนแห่งการเรียนรู้” (Professional Learning 
Community) : PLC  เพื่อส่งเสริมและสนับสนุนให้สถานศึกษามีเครื่องมือ วิธีการ กระบวนการ เพื่อยกระดับคุณภาพผู้เรียนให้บรรลุเป้าหมาย ตามโครงการวางระบบส่งเสริมและสนับสนุนความเข้มแข็งในการยกระดับคุณภาพผู้เรียนด้วยกระบวนการ PLC  
		        ในการนี้ สพม.๔๑ ขอให้ ผู้อำนวยการฯ รองผู้อำนวยการกลุ่มบริหารวิชาการ และครูผู้สอน จำนวน ๒ คน เข้าร่วมการอบรมการพัฒนาคุณภาพด้วยกระบวนการ “ชุมชนแห่งการเรียนรู้” ในวันที่ ๑๖ มีนาคม ๒๕๖๐  ณ โรงเรียนกำแพงเพชรพิทยาคม
  ๑.๓ โครงการโรงเรียนประชารัฐ (โรงเรียนดีใกล้บ้าน)  ปี ๒๕๖๐ มีแนวปฏิบัติดังนี้
        ๑. จะขยายให้มีโรงเรียนมัธยมศึกษาเข้าร่วมโครงการมากขึ้น 
        ๒. โรงเรียนในโครงการจะได้รับการจัดสรรครูจากโครงการพัฒนาครูสู่ท้องถิ่น ในวิชา
วิทยาศาสตร์ คณิตศาสตร์ ภาษาอังกฤษ และภาษาไทย  
        ๓. งบประมาณ กระทรวงศึกษาธิการจะมีการประสานความร่วมมือกับกระทรวงมหาดไทย
ให้ท้องถิ่นช่วยเหลือ
        ๔. โรงเรียนขยายโอกาสที่มีนักเรียนน้อยกว่า ๑๒๐ คน และอยู่ใกล้โรงเรียนมัธยมศึกษา
ต้องนำนักเรียนไปเรียนในโรงเรียนมัธยมศึกษา
  ๑.๔ การประเมินคุณภาพภายนอก (แนวใหม่)  การประเมินภายนอกรอบ ๔ ให้ชะลอไว้ก่อน
กระทรวงศึกษาธิการจะกำหนดวิธีการประเมินแนวใหม่ โดยจะไม่เน้นเอกสารแต่จะเน้นการพัฒนาผลสัมฤทธิ์และกระบวนการเรียนรู้
  ๑.๕ การสื่อสารของรัฐมนตรีว่าการกระทรวงศึกษาธิการผ่าน E-Mail   นายแพทย์ธีระเกียรติ 
เจริญเศรษฐศิลป์  รัฐมนตรีว่าการกระทรวงศึกษาธิการ มีนโยบายที่จะสร้างโครงข่ายการสื่อสารด้วยจดหมายอิเล็กทรอนิกส์ถึงครูและบุคลากรทางการศึกษาในสังกัดทุกคนโดยตรง จึงให้ครูลงชื่อเข้าใช้อีเมล์ภายในวันที่ ๑ มีนาคม ๒๕๖๐ และรายงายผลการลงชื่อเข้าใช้ภายในวันที่ ๙ มีนาคม ๒๕๖๐ 
        ในการนี้ บุคลากรทุกคนได้ลงชื่อเข้าใช้และรายงายผลการลงชื่อเข้าใช้ไปยัง สพม. ๔๑ แล้ว
		  ๑.๖ การพัฒนาคุณภาพผู้เรียนด้วยสื่อ DLIT  กระทรวงศึกษาธิการช ต้องการให้ทุกโรงเรียนได้ใช้สื่อ DLIT เพื่อเพิ่มโอกาสให้นักเรียนได้เรียนกับครูเก่งๆ มีเทคนิคการสอนดี
		        ในการนี้ สพม.๔๑ จะดาวน์โหลดข้อมูลให้โรงเรียนเพื่อนำไปเป็นแนวทางในการดำเนินการและกระทรวงศึกษาจะสุ่มสอบถามการใช้ DLIT กับโรงเรียนต่อไป
  ๑.๗ การเกลี่ยอัตรากำลังครู/อัตราจ้าง/พนักงานราชการ  จะมีการเกลี่ยอัตรากำลังครู/อัตราจ้าง/
พนักงานราชการ ในโรงเรียนที่มีนักเรียนน้อยแต่มีครูเกินมาให้โรงเรียนที่ขาดครู แต่ในระหว่างนี้ให้ระงับไว้ก่อนเพื่อกัน อัตราว่างหลังการสอบบรรจุครูกรณีพิเศษจะนำมาเกลี่ยอัตรากำลัง
  ๑.๘ การป้องกันอุบัติเหตุของนักเรียน  โรงเรียนได้ดำเนินการกวดขันให้นักเรียนสวมใส่หมวกนิรภัย 
๑๐๐ % แล้ว แต่ในช่วงที่นักเรียนมาสอบ มาส่งงาน มาดูผลการเรียน มีการขับขี่รถจักรยานยนต์เข้าออกโรงเรียน
เกรงจะเกิดอุบัติเหตุขึ้น  ดังนั้น จึงขอให้ครูกำชับและดูแลนักเรียนด้วย
  ๑.๙ การป้องกันการลงโทษนักเรียนด้วยวิธีการรุนแรง  ที่ผ่านมาในบางโรงเรียนมีครูลงโทษนักเรียน
ด้วยวิธีรุนแรงผ่านการนำเสนอของสื่อต่างๆ จึงขอให้บุคลากรระมัดระวังการลงโทษนักเรียนให้อยู่ในกรอบระเบียบด้วย

  ๑.๑๐ การป้องกันอุบัติเหตุในช่วงฤดูแล้ง  ให้ทำแนวกันไฟและดูแลอาคารสถานที่ต่างๆ ให้
เรียบร้อยด้วย
  ๑.๑๑ กำหนดการสอบบรรจุครูผู้ช่วยกรณีพิเศษ  สพม.๔๑ จัดสอบบรรจุครูผู้ช่วยกรณีพิเศษ  
ในวันที่ ๑๘-๑๙ มีนาคม ๒๕๖๐ บุคลากรที่สมัครสอบขอให้เตรียมความพร้อมในการสอบด้วย หลังจากประกาศผลสอบแล้วจะมีการเกลี่ยอัตราและเปลี่ยนแปลงบุคลากรใหม่
  ๑.๑๒ เรื่องจากการประชุมคณะกรรมการสถานศึกษา เมื่อวันที่ ๑๓ มีนาคม ๒๕๖๐ มีข้อสรุป ดังนี้
	๑. โรงเรียนขออนุมัติเปิดห้องเรียน E-SMAT จำนวน ๑ ห้องเรียน รับนักเรียนจำนวน 
๓๐ คน มีค่าใช้จ่าย ๒,๔๐๐ บาท/คน/ปี
			๒. ห้องเรียน MEP ปรับลดค่าใช้จ่ายจาก ๑๓,๐๐๐ บาท/คน/ปี เหลือค่าใช้จ่ายจำนวน ๑๐,๐๐๐ บาท/คน/ปี
			๓. ห้องเรียนศิลป์-อังกฤษ  จะเก็บค่าใช้จ่ายจำนวน ๑,๐๐๐ บาท/คน/ภาคเรียน เพื่อนำเงินไปจ้างครูต่างชาติมาสอน
			๔. ห้องเรียนทั่วไป  จะเก็บค่าใช้จ่ายจำนวน ๕๐๐ บาท/คน/ภาคเรียน
  ๑.๑๓ แนวทางการบริหารจัดการโรงเรียนด้วยระบบคุณภาพตามเกณฑ์รางวัลคุณภาพแห่ง สพฐ. 
(OBECQA)  จากเดิมโรงเรียนที่เป็นโรงเรียนมาตรฐานสากลทุกโรงเรียนจะต้องเข้าเป็นโรงเรียน OBECQA  แต่ปัจจุบัน สพฐ.ให้โรงเรียนมัธยมทุกโรงเรียนจะต้องเข้าเกณฑ์ OBECQA  โรงเรียนใดที่ยังไม่เป็นโรงเรียนมาตรฐานสากลจะต้องเป็นโรงเรียน SAQA ก่อน 
		          โรงเรียนคลองลานวิทยาคลองลานวิทยาเข้าเป็นโรงเรียนมาตรฐานสากล รุ่นที่ ๒ ดังนั้น 
ในภาคเรียนที่ ๑/๒๕๖๐ โรงเรียนจะดำเนินการตามแนวทางการบริหารจัดการโรงเรียนด้วยระบบคุณภาพตามเกณฑ์รางวัลคุณภาพแห่ง สพฐ. (OBECQA)  
  ๑.๑๔ การเตรียมเป็นเจ้าภาพจัดงานศิลปหัตถกรรมนักเรียนภาคเหนือ ครั้งที่ ๖๗  จังหวัด
กำแพงเพชรเป็นเจ้าภาพในการจัดงานศิลปหัตถกรรมนักเรียนภาคเหนือ ครั้งที่ ๖๗  ประมาณเดือนธันวาคม ๒๕๖๐ 
	ในการนี้ โรงเรียนคลองลานวิทยาจึงขอเปิดภาคเรียนที่ ๑/๒๕๖๐ ในวันที่ ๑ พฤษภาคม 
๒๕๖๐ 

ระเบียบวาระที่ ๒ รับรองรายงานการประชุมครั้งที่ ๒/๒๕๖๐
                       ที่ประชุมมีมติ รับรอง

ระเบียบวาระที่ ๓ เรื่องเสนอเพื่อทราบ
 ๓.๑ งานที่เกี่ยวข้องกับกลุ่มบริหารวิชาการ
	       ๓.๑.๑ ขอขอบคุณคณะครูที่จัดกิจกรรมโลกวิชาการและปัจฉิมนิเทศที่เป็นไปด้วยความ
เรียบร้อย
                     ๓.๑.๒ หนังสือเรียน  ในภาคเรียนที่ ๑/๒๕๖๐ ให้แต่ละกลุ่มสาระการเรียนรู้ดำเนินการให้
นักเรียนยืมหนังสือเรียนโดยทำทะเบียนคุม ซ่อม ดูแล และส่งคืนหนังสือด้วย
                            ๓.๑.๓ กิจกรรมลดเวลาเรียนเพิ่มเวลารู้  สพม.๔๑ จะเชิญหัวหน้ากลุ่มสาระการเรียนรู้ทุกกลุ่มสาระฯ ไปประชุม ในวันที่ ๒๔ มีนาคม ๒๕๖๐ แล้วจะมาขยายผลให้ทราบ
                            ๓.๑.๔ ขอเชิญคณะครูที่มีหน้าที่รับสมัครนักเรียน ม.๑ ม.๔ และ ปวช.๑ เข้าร่วมการประชุม
ชี้แจงการรับสมัครนักเรียน ในวันที่ ๒๑ มีนาคม ๒๕๕๖๐ เวลา ๐๙.๓๐ น. 
๓.๑.๕ ขอให้หัวหน้ากลุ่มสาระการเรียนรู้ทุกกลุ่มสาระส่งบุคลากรในกลุ่มสาระของตนจำนวน 
๑ คน เพื่อจัดตารางเรียนวันที่ ๒๐-๒๑ มีนาคม ๒๕๖๐
๓.๑.๖ ขอให้คณะครูปฏิบัติตามปฏิทินวิชาการให้ตรงตามเวลาด้วย เพราะบางงานไม่ได้
สิ้นสุดลงแค่การส่งงานตรงเวลาเท่านั้นยังต้องมีการดำเนินการต่อไปอีก
           ๓.๒ งานที่เกี่ยวข้องกับกลุ่มบริหารทั่วไป
	       ๓.๒.๑ ขอบคุณคณะครูที่ดูแลนักเรียนในการทำความสะอาดเขตรับผิดชอบ 
       	                 ๓.๒.๒ การจัดการขยะ  โรงเรียนจะดำเนินการจัดการขยะตามนโยบายรัฐบาลเรื่องการยกระดับคุณภาพและลดความเหลื่อมล้ำทางการศึกษา ซึ่งกระทรวงศึกษาธิการได้นำมาวิเคราะห์และกำหนดให้อยู่ในยุทธศาสตร์ที่ ๖ แล้วสั่งการมายัง สพฐ. และสำนักงานสิ่งแวดล้อมภาค ๔ จังหวัดนครสวรรค์ ให้ดำเนินการ ดังนั้น  สพม.๔๑ จึงดำเนินการคัดเลือกโรงเรียนในแต่ละอำเภอให้เป็นโรงเรียนแกนนำด้านการจัดการสิ่งแวดล้อม 
 		              ในการนี้ โรงเรียนคลองลานวิทยาได้รับคัดเลือกให้เป็นโรงเรียนต้นแบบการจัดการขยะของจังหวัดกำแพงเพชร  ดังนั้น สำนักงานการจัดการสิ่งแวดล้อมจังหวัดกำแพงเพชร จึงสนับสนุนงบประมาณจำนวน ๔,๒๐๐ บาท ให้โรงเรียนดำเนินการฯ โดยจัดอบรมนักเรียนจำนวน ๓๕ คน เพื่อเผยแพร่ความรู้ให้กับเด็กนักเรียนได้ทั้งโรงเรียน 
 			       ในการดำเนินงาน โรงเรียนจะจัดการประกวดสิ่งประดิษฐ์เหลือใช้จากขวดน้ำชนิดต่างๆ ห้องเรียนละ ๕ ชิ้นงาน และชิ้นงานนั้นต้องใช้งานได้จริง จากนั้นครูที่ปรึกษาจะคัดเลือกให้เหลือ ๒ ชิ้นงานภายในวันที่ ๑๐ มิถุนายน ๒๕๖๐ และจะนำเสนอในวันที่ ๑๕ มิถุนายน ๒๕๖๐  สำนักงานการจัดการสิ่งแวดล้อมจังหวัดกำแพงเพชร จะมาดูการดำเนินงานในกิจกรรมดังกล่าว
           ๓.๓ งานที่เกี่ยวข้องกับกลุ่มบริหารงบประมาณ/กลุ่มบริหารบุคคล
	                 ๓.๓.๑ โรงเรียนรายงานข้อมูลการเช้าใช้ E-Mail  ไปยัง สพม.๔๑ แล้ว ครูที่บรรจุใหม่ต้องรอการประสานจาก สพม.๔๑ 
                                ๓.๓.๒ ให้คณะครูสำรวจการหมดอายุของบัตรข้าราชการและใบประกอบวิชาชีพครูด้วย 
หากใกล้จะหมดอายุให้ติดต่อได้ที่นางสาวรัชนีกร  พานชัย  และนางสาวชัชญาภา  วงศ์กองแก้ว  ตามลำดับ
       ๓.๓.๓ การจำหน่ายสินค้าสวัสดิการ  วันที่ ๕ เมษายน ๒๕๖๐ ผู้ปกครองนักเรียนจะมามอบตัว
นักเรียนห้องเรียน MEP และ E-SMAT กลุ่มบริหารงบประมาณจะจัดบุคลากรเข้าไปปฏิบัติหน้าที่เอง  วันที่ ๖ เมษายน ๒๕๖๐ นักเรียนชั้น ม.๑ ม.๔ และ ปวช.๑ ผู้ปกครองนักเรียนจะมามอบตัวนักเรียน ขอให้ครูที่ได้รับมอบหมายปฏิบัติหน้าที่ดำเนินการเก็บใบสั่งซื้อสินค้าไว้และให้ผู้ปกครองนำไปชำระเงินที่ธนาคารในระหว่างวันที่ ๕-๒๐ เมษายน ๒๕๖๐
                 ๓.๓.๔ ขอให้ทุกโครงการที่ดำเนินการเสร็จสิ้นแล้วสรุปโครงการส่งกลุ่มบริหารงบประมาณ
ภายในวันที่ ๒๒ มีนาคม ๒๕๖๐
                 ๓.๓.๕ แจ้งยอดเงิน ดังนี้
     เงินบริจาคสร้างโรงอาหาร จำนวน ๑๐๔,๖๕๘.๗๒ บาท
			     เงินจากการจำหน่ายชิฟ จำนวน ๕๖,๖๘๓.๐๕ บาท
			     เงินจากการจำหน่ายน้ำดื่ม จำนวน ๒๘๖,๗๖๐.๑๐ บาท
			     เงินสวัสดิการ เป็นเงินสด จำนวน ๒๑,๗๒๕ บาท เงินคงค้างจำนวน ๑๓๔,๓๕๕ บาท  
		     เงินกองทุนลานทอง เป็นเงินสด จำนวน ๕๑,๗๐๐ บาท  เงินค้างจ่าย ๙,๕๖๐ บาท
          ๔.๔ งานที่เกี่ยวข้องกับกลุ่มงานกิจการนักเรียน
	      ๔.๔.๑ สารเสพติด  มีนักเรียนสูบบุหรี่และกัญชา งานกิจการนักเรียนเฝ้าระวังอยู่  ในวันที่ ๑๕ 
มีนาคม ๒๕๖๐ นายวินัย  สีกิ  และนายไพทูลย์  เถาตะมะ  จะเข้าอบรมการกรอกข้อมูลเกี่ยวกับยาเสพติด 
ณ สพม.๔๑
	      ๔.๔.๒ คู่มือนักเรียน  มีการปรับปรุงใหม่นักเรียนเข้าใหม่จะได้รับทุกคน สำหรับนักเรียนเก่า
จะทำป้ายชี้แจงรายละเอียด
		        ๔.๔.๓  ครูที่ปรึกษา ม.๓ และ ม.๖ ขอให้รับมอบตัวนักเรียนเข้าใหม่ด้วย แล้วจะจัดครูที่ปรึกษาให้ใหม่
		        ๔.๔.๔ นักเรียนที่นำรถจักรยานยนต์เข้ามาช่วงสอบ-ส่งงาน ได้มอบหมายให้นายอมรเทพ  มั่นคง  เป็นผู้ดูแลความเรียบร้อย

ระเบียบวาระที่ ๔ เรื่องเสนอเพื่อพิจารณา
	  ๔.๑ ทำบุญครบรอบวันก่อตั้งโรงเรียน  โรงเรียนจะทำบุญครบรอบวันก่อตั้งโรงเรียนในวันที่ ๓๐ 
มีนาคม ๒๕๖๐  ณ หอประชุมโรงเรียนคลองลานวิทยาโดยจะมีการถวายเพลพระและเซ่นไหว้เจ้าที่  
		       ในการนี้ มอบหมายนายสมานชัย  สุทา  นิมนต์พระและดำเนินการด้านพิธีการ  
       มอบหมายรองฯ ศิริลักษณ์  เลขะวัฒนะ และนางประทวน  มาดี  บอกบุญและรับเงินจาก
คณะครูที่มีจิตศรัทธาในการร่วมทำบุญ 
		       มอบหมายนางวันเพ็ญ  ศรเลี่ยมทอง  ดำเนินการเรื่องอาหาร
		         มอบหมายนายเอก  วิวัฒน์พงษ์  ติดตั้งเครื่องเสียง
		       ผอ.สมชาย  อังสุโชติเมธี  ร่วมทำบุญ จำนวน ๕๐๐ บาท

ระเบียบวาระที่ ๕ เรื่องอื่นๆ
ผอ.สมชาย  อังสุโชติเมธี
นักเรียนที่ช่วยงานกิจกรรมต่าง ๆ ของโรงเรียน เช่น นักเรียนที่เช็คนักเรียนมาสาย นักเรียนที่ดูแลเครื่องเสียงฯลฯ  ขอให้ทำเกียรติบัตรมอบให้กับนักเรียนที่มีจิตอาสากลุ่มนี้ด้วย
การเตรียมรับสมัครนักเรียนใหม่ ปีการศึกษา ๒๕๖๐  โรงเรียนจะเปิดรับสมัครนักเรียนห้องเรียน MEP 
ในวันที่ ๒๐-๒๔ กุมภาพันธ์ ๒๕๖๐ และชั้น ม.๑,ม.๔ และ ปวช.๑  ในวันที่ ๒๗-๓๐ มีนาคม ๒๕๖๐  
	ครูเวรขอให้มาอยู่เวรด้วยเพราะมีขโมยเข้าไปลักทรัพย์ในวัดไพรสณฑ์รัตนาราม โรงเรียนอนุบาลคลองลาน และบ้านของชาวบ้านในคลองน้ำไหล ซึ่งอยู่ไม่ไกลจากโรงเรียนคลองลานวิทยา  ดังนั้น ขอให้ครูมาอยู่เวรอย่างเคร่งครัดเพื่อมิให้เกิดเหตุการณ์ดังกล่าวขึ้นในโรงเรียน
	จะมอบเกียรติบัตรให้กับคณะครูที่มาปฏิบัติหน้าที่ครูเวรประจำวันโดยไม่มีวันมาสาย/ลา หรือมาสาย ๑ ครั้ง ตามเกณฑ์ที่ตกลงกันไว้ในการประชุมเตรียมการก่อนเปิดภาคเรียนที่ ๑/๒๕๖๐
นางสาวศรีสุรีย์  ทองสีอ่อน
	ขอให้พิจารณาการเปิดภาคเรียนที่ ๑/๒๕๖๐ ในวันที่ ๑ พฤษภาคม ๒๕๖๐ เนื่องจากเร็วไป


นางสาวลำดวน  ไชยสอาด
	หลังจากสอบภาคเรียนที่ ๑ เสร็จจะไม่มีการปิดภาคเรียนและจะเปิดภาคเรียนที่ ๒ ต่อเนื่องกันไปนั้น โรงเรียนเคยปฏิบัติมาแล้ว พบว่า ส่งผลกระทบต่อการตัดสินผลการเรียนและการสอบแก้ ๐ ของนักเรียน ซึ่งยังไม่เสร็จสิ้นแล้วยังต้องเตรียมงานในการเปิดเรียนภาคเรียนที่ ๒ อีกด้วย  ดังนั้น จึงขอให้พิจารณาการเปิดเรียนในภาคเรียนที่ 
๒/๒๕๖๐ ด้วย
นายสมานชัย  สุทา 
	ตั้งแต่ภาคเรียนที่ ๑/๒๕๖๐ เป็นต้นไป การเบิกจ่ายเงินเยี่ยมบ้านนักเรียนจะเป็นหน้าที่ของกลุ่มบริหารงบประมาณ ดังนั้นครูที่ปรึกษาจะต้องเป็นผู้ไปดำเนินการเบิกจ่ายเอง ครูที่ปรึกษาห้องเรียนใดไม่ไปเยี่ยมบ้านนักเรียนต้องทำบันทึกชี้แจงต่อผู้อำนวยการฯ 
	ในช่วงปิดภาคเรียนตนจะขอไปศึกษาดูงานด้านระบบดูแลนักเรียน  ณ โรงเรียนสุรวิทยาคาร  อำเภอเมือง  จังหวัดสุรินทร์
	อ่างเก็บน้ำคลองน้ำไหลเคยเป็นแหล่งมั่วสุมของวัยรุ่นและเป็นพื้นที่เสี่ยงด้านยาเสพติด  ดังนั้น กลุ่มรักษ์
คลองน้ำไหลและกลุ่มจิตอาสาคลองน้ำไหลได้ร่วมมือกันพัฒนาพื้นที่รอบอ่างเก็บน้ำให้เป็นแหล่งท่องเที่ยว และขอเชิญคณะครูไปเป็นกำลังใจให้กับทีมงาน ในวันที่ ๑๕ มีนาคม ๒๕๖๐ 
ตนโพสต์ข้อความในเฟสบุ๊ค แล้วไปพาดพิงครูในโรงเรียน ตนต้องกราบขอขมา ณ ที่นี้
นางพรประภา  งามประดับเลิศ
	ชี้แจงสาเหตุที่ถูกพาดพิงในเฟสบุ๊ค


ปิดประชุมเวลา ๑๗.๔๐ น.



					ลงชื่อ			ผู้บันทึกการประชุม
  			     		   (นางมลฤดี  โสภานุสนธิ์)

					ลงชื่อ                        ผู้ตรวจรายงานการประชุม
					   (นางศิริลักษณ์  เลขะวัฒนะ)
			                    รองผู้อำนวยการฯ กลุ่มบริหารทั่วไป

    					ลงชื่อ                        ผู้รับรองรายงานการประชุม
        	        				   (นายสมชาย  อังสุโชติเมธี)
                                                ผู้อำนวยการโรงเรียนคลองลานวิทยา

